b"\n_START_ARTICLE_\nLord Randolph Churchill\n_START_SECTION_\nOpv\xc3\xa6kst og tidligt liv\n_START_PARAGRAPH_\nHan var den 3. s\xc3\xb8n af den 7. Hertug af Marlborough og dennes hustru Frances Anne Emily Vane-Tempest. Han nedstammer dermed fra den ber\xc3\xb8mte britiske h\xc3\xa6rf\xc3\xb8rer John Churchill, der senere blev hertugen af Marlborough_NEWLINE_I 1874 giftede han sig med Jennie Jerome, som var datter af en fremtr\xc3\xa6dende amerikansk finansmand. De fik 2 b\xc3\xb8rn sammen, Winston Churchill, senere britisk premierminister og John S. Churchill.\n_START_SECTION_\nPolitisk karriere\n_START_PARAGRAPH_\nSenere i 1874 blev han ogs\xc3\xa5 valgt ind i det britiske parlament, Underhuset. Det blev begyndelsen p\xc3\xa5 lovende politisk karriere. Senere var han med til at skabe Torydemokrati, en form for progressiv konservatisme. Dette blev senere den ledende fraktion inden for det konservative parti. Dette f\xc3\xb8rte til, at han i 1885 fik sin f\xc3\xb8rste ministerpost som minister for Indien. Allerede \xc3\xa5ret efter blev han finansminister, Chancellor of the Exchequer, som i Storbritannien normalt anses for premierministerens efterf\xc3\xb8lger. Samtidig blev han ogs\xc3\xa5 leder af Underhuset, hvilket svarer til parlamentarisk leder (gruppeformand og politisk ordf\xc3\xb8rer) for regeringspartiet. Hans ledelse af Underhuset var generelt meget succesfuld. Hans tid som finansminister blev derimod meget kort, idet han trak sig tilbage i december 1886 efter uoverensstemmelser, hovedsageligt med fl\xc3\xa5deministeren og krigsministeren, over finansloven for det kommende \xc3\xa5r, da han syntes, de stillede for store krav. Han regnede med, at disse ville f\xc3\xb8je ham, og at han ville blive genindsat efter en parlamentsdebat, men dette skete ikke._NEWLINE_Mange mener, at dette kn\xc3\xa6kkede ham og var en delvis \xc3\xa5rsag til hans tidlige d\xc3\xb8d.\n_START_SECTION_\nSenere liv\n_START_PARAGRAPH_\nLord Randolph Churchill blev siddende i Underhuset op gennem 1890'erne, men grundet hans skrantende helbred brugte han mere tid p\xc3\xa5 at rejse og andre fritidsbesk\xc3\xa6ftigelser. Han d\xc3\xb8de i London i januar 1895 i en alder af 45 \xc3\xa5r. Han efterlod sig sine 2 s\xc3\xb8nner og hustruen, Lady Randolph Churchill.\n_START_SECTION_\nEfterm\xc3\xa6le\n_START_PARAGRAPH_\nI dag huskes han mest for at v\xc3\xa6re far til Winston Churchill, den senere premierminister under 2. verdenskrig. Den f\xc3\xb8rste biografi om ham blev skrevet af hans s\xc3\xb8n Winston."